## Odluka o koncesiji pomorskog dobra u svrhu gospodarskog korištenja luke posebne namjene - luke nautičkog turizma Vodice

### NN 138/1998 (21.10.1998.), Odluka o koncesiji pomorskog dobra u svrhu gospodarskog korištenja luke posebne namjene - luke nautičkog turizma Vodice

# VLADA REPUBLIKE HRVATSKE

Na temelju članka 28. stavka 3. Zakona o morskim lukama ("Narodne novine",
broj 108/95) Vlada Republike Hrvatske je na sjednici održanoj 15. listopada
1998. godine donijela

## **ODLUKU**

### **O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE - LUKE NAUTIČKOG TURIZMA VODICE**

I.

Na temelju prijave u skladu s člankom 65. Zakona o morskim lukama ("Narodne
novine", broj 108/95) i mišljenja Stručnog tijela za ocjenu koncesija osnovanog
sukladno članku 63. stavku 2. Pomorskog zakonika, prihvaća se prijava postojećeg
korisnika luke posebne namjene, Adriatic Croatia International Club d.d.
Opatija (u daljnjem tekstu: Ovlaštenik), te se daje ovlaštenje za daljnje
gospodarsko korištenje luke posebne namjene - luke nautičkog turizma Vodice.

Prijavi korištenja luke posebne namjene sukladno članku 11. Uredbe o
postupku dodjele koncesije i načinu određivanja granice za luke posebne
namjene ("Narodne novine", broj 108/96) priložena je propisana dokumentacija
koja čini sastavni dio ove Odluke kao Prilog 1., a ne objavljuje se u "Narodnim
novinama".

Pomorsko dobro koje je predmet ove Odluke u svrhu gospodarskog korištenja
luke posebne namjene - luke nautičkog turizma Vodice, obuhvaća:

k.o. Vodice dio k.č. 7178/1 te počinje u točki 1 (Y1 5563013,70 i X1
4846056,82) i obuhvaća glavni lukobran s vanjske strane i ide u točku 2.
(Y2 5563205,56 i X2 4846169,88) nastavlja se do točke 3. (Y3 5563212,88
i X3 4846150,12); do točke 4. Točku 5. (Y5 5563246,64 i X5 4846208,30)
i točku 6. (Y6 5563236,05 i X6 4846205,09). Točkama 2, 3, 4, 5, 6 definiran
je akvatorij oko benzinske crpke u funkcionalnom sustavu marine. Granica
dalje ide u točku 7. prateći kameni potporni zid. Iz točke 7. granica ide
dalje kopnom, prateći ogradu luke (kameni zid sa željeznom ogradom), u
točku 8. iz koje, prateći ivičnjak i granicu betonske i asfaltne površine,
ide u točku 9. Iz točke 9. granica ide u točku 10. (u naravi ulazna rampa)
iz koje, prateći ogradu luke (kameni zid površine 0,50 m sa željeznom ogradom)
ide u točku 11. i 12. Iz točke 12. granica dalje ide u točku 13. i 14.
prateći kameni zidić. Iz točke 14. granica se nastavlja točkama 15. i 16.
(točke 15. i 16. u naravi predstavljaju rub terase visočije od obale 0.70
m). Iz točke 16. granica, prateći kameni zidić ide u točku 17. i 18. koje
se uz ogradu luke (kameni zid sa željeznom ogradom) nastavlja u točku 19.
Iz točke 19. granica dalje ide u točku 20. obuhvaćajući pritom dio objekta
dostupnog isključivo iz luke, a koje u naravi predstavlja sanitarije u
funkcionalnom sastavu luke. Prateći ogradu luke (kameni zid sa željeznom
ogradom) granica dalje ide u točku 21. te uz kameni zidić u točku 22. iz
koje ide u točku 23. Točke 22. i 23. u naravi su željezna vrata na zapadnoj
strani luke. Iz točke 23. granica preko točke 24. ide u točku 25. obuhvaćajući
vanjsku stranu sekundarnog lukobrana. Iz točke 25. definirane koordinatama
Gauss-Krugerove projekcije (Y25 5562981,42 i X25 4846082,55) granica se
vraća u početnu točku.

Katastarske čestice su k.o. Vodice i to k.č. 4363, 4355, 4356, 4357,
4358, 4359, 4360, 4352, 4351, 4361, 4362, te dijelove k.č. 5298, 4294,
4295, 4296, 4354, 4353, 4345, 4350, 4349, 4364, 4365, 4366, 4367, 4368,
4393, 4394, 4395, 4399, 4400, 4401, 4402, 4403, 4404, 4428, 4432 i 4429
u ukupnoj površini 19 557 m˛ kopna i 53 488 m˛ akvatorija.

Pomorsko dobro lučko područje iz prethodnog stavka ucrtano je na snimci
stvarnog stanja u mjerilu 1:1000 koji čini sastavni dio ove Odluke kao
Prilog 2., a ne objavljuje se u "Narodnim novinama."

II.

Koncesija se daje u svrhu gospodarskog korištenja postojeće luke posebne
namjene - luke nautičkog turizma.

Ovlaštenik se obvezuje da pomorsko dobro koje ovom Odlukom dobija na
gospodarsko korištenje koristi isključivo za svoje posebne potrebe, odnosno
da koristi zemljište - pomorsko dobro i sve objekte podgradnje i nadgradnje
navedene u popisu objekata podgradnje i nadgradnje koji čini sastavni dio
ove Odluke kao Prilog 3., a ne objavljuje se u "Narodnim novinama", za
obavljanje djelatnosti za koje je registriran.

Ovlaštenik ne može bez izričitog odobrenja davatelja koncesije prenositi
na drugog bilo koje pravo koje stječe koncesijom.

III.

Ovlaštenik je dužan gospodarski koristiti luku u skladu sa hrvatskim
zakonima i podzakonskim aktima, te je dužan za svaku eventualnu gradnju
ili rekonstrukciju na lučkom području u redovnoj proceduri ishoditi suglasnost
davatelja koncesije te lokacijsku, i građevinsku dozvolu.

IV.

Davatelj koncesije daje na korištenje pomorsko dobro navedeno u točki
I. ove Odluke Ovlašteniku na preostalo vremensko razdoblje, odnosno do
31. prosinca 2003. godine.

V.

Za korištenje pomorskog dobra navedenog u točki I. ove Odluke Ovlaštenik
se obvezuje da će uredno plaćati davatelju koncesije godišnju naknadu.

Godišnja naknada koju Ovlaštenik plaća za korištenje pomorskog dobra
sastoji se iz dva dijela:

a) stalni dio u iznosu od 0,70 kuna po m2 zauzete površine
godišnje.

b) promjenjivi dio naknade u iznosu od 2,5% od prihoda luke godišnje.

Navedena naknada plaća se na sljedeći način:

- stalni dio naknade plaća se od trenutka zaključivanja Ugovora o koncesiji,
u roku od 45 dana. Za sljedeće godine naknada se plaća uvijek za tekuću
godinu unaprijed do 1. ožujka. Za godinu u kojoj je dana koncesija i za
godinu u kojoj koncesija ističe, razmjerno preostalim mjesecima korištenja;

- promjenjivi dio naknade plaća se u dva obroka i to prema prihodu u
prvih šest mjeseci do 1. rujna, a za ostvareni prihod drugih šest mjeseci
do 1. ožujka u narednoj godini.

VI.

Na temelju ove Odluke ovlašćuje se ministar pomorstva, prometa i veza
da sklopi Ugovor o koncesiji pomorskog dobra iz točke I. ove Odluke, kojim
će se detaljno urediti ovlaštenja Davatelja koncesije, te prava i obveze
Ovlaštenika, posebice u odnosu na zaštitu okoliša, održavanje i osiguranje
luke.

VII.

Obvezuje se koncesionar da sukladno članku 6. i članku 7. stavak 1.
Pravilnika o evidenciji i obilježavanju pojasa pomorskog dobra dostavi
Povjerenstvu za granice nadležne županije u roku od 4 mjeseca, od dana
donošenja ove Odluke, izrađeni geodetski elaborat radi razgraničenja pomorskog
dobra i/ili dovođenja u sklad katastra zemljišta i/ili zemljišnih knjiga
sa stvarnim stanjem na terenu, te provedbe članka 1038. Pomorskog zakonika.

Ako Ovlaštenik u roku 30 dana od dana donošenja ove Odluke ne potpiše
Ugovor o koncesiji pomorskog dobra, gubi sva prava određena ovom Odlukom.

VIII.

Ova Odluka stupa na snagu danom donošenja, a objavit će se u "Narodnim
novinama".

Klasa: 934-01/98-02/04
Urbroj: 5030116-98-8
Zagreb, 15. listopada 1998.

Predsjednik **mr. Zlatko Mateša,** v. r.

Odluka, NN 138/1998-1685